Jesus elsker alle barna

Det er en kjent barnesang noen av oss husker fra søndagsskolen. Og dette er en sannhet, som er dypere enn vi kanskje tenker.

Vi lærer raskt etterhvert som vi blir eldre, at vi ikke lenger er barn. Vi ivrer etter å fylle 18 år, og vet at fra da av kan vi kjøre bil, og foreldrene våre kan ikke bestemme over oss mer. 
Det er en innebygget vilje i oss til å bestemme selv, og ta egne valg. Ja, vi kan se barn i 3 års alder si ; gjøre selv, spise selv, ordne selv. Og alt dette er nødvendig for utvikling til å bli ett selvstendig menneske.

Men det er en hemmelighet at i vårt forhold til Gud, kan vi være som et barn hele livet. Vi ser på et vers.

Mark 10.15
Sannelig sier Jeg dere: Den som ikke tar imot Guds rike slik som et lite barn, skal slett ikke komme inn i det.> Og Han tok dem i armene sine, la hendene på dem og velsignet dem.

Dette verset er mest brukt i forhold til dåp, men det er ikke dåp verset taler om. Dette handler om vår stilling/tilstand når vi mottar frelsen, eller her Guds rike. På samme måte som at ordet om korset er en dårskap for dem som går fortapt, kan vi heller ikke ta imot frelsen, om vi ikke forstår eller ser, at vi er som et barn i forhold til Gud og Guds rike.
Jes 55.8-9
For Mine tanker er ikke deres tanker, og deres veier er ikke Mine veier, sier Herren. For som himmelen er høyere enn jorden, slik er Mine veier høyere enn deres veier, og Mine tanker høyere enn deres tanker.

Du kan ha høy, lang, og bred utdannelse, men du kan ikke ta imot Guds rike på en annen måte enn å bli som et lite barn. Uansett hva du er i det menneskelige, kommer du ikke i nærheten av Guds storhet og rikdom. Han er så stor og ufattelig mektig at våre menneskelige merritter blir som søppel å regne. Dette er ikke bare når vi blir frelst, men gjelder faktisk hele livet igjennom.
Ja, han ønsker selvsagt at vi skal modnes og få karakter, og vokse opp mot manns modenhet, som det står. Men i dette å modnes, ligger det en sannhet i og alltid vite at vi er Guds barn. Om du ikke ser dette, skal DHÅ vise deg dette om du ber han om det. 
I dette å være hans barn, ligger alle privilegier som følger av dette. Vi kan avlegge vårt eget, og få ta på oss Guds ferdiglagte gjerninger. Da kommer vi inn i troens fullkomne hvile, som barn av den høyeste Gud!
For et privilegium å få være et Guds barn.

Amen